приложение XI (Част FPD).
 9. Държавите членки гарантират поддържането и периодичния преглед на процедурите за полети на летищата и във въздушното пространство под тяхна отговорност. За тази цел държавите членки определят лицата или организациите, които отговарят за тези задачи, и гарантират, че лицата или организациите спазват изискванията, посочени в член 6, букви а) и к).“;
 (4)
 вмъкват се следните членове 3а, 3б, 3в и 3г:
 „Член 3а
 Определяне на необходимостта от предоставяне на обслужване на въздушното движение
 1. Държавите членки определят необходимостта от предоставяне на обслужване на въздушното движение, като вземат предвид всеки от следните фактори:
 а)
 видовете въздушно движение, за които се отнасят услугите;
 б)
 плътността на въздушното движение;
 в)
 метеорологичните условия;
 г)
 други относими фактори, свързани с целите на обслужването на въздушното движение, определени в точка ATS.TR.100 от приложение IV.
 2. При определяне на необходимостта от предоставяне на обслужване на въздушното движение, държавите членки не вземат предвид наличието на системи на борда на въздухоплавателните средства за предотвратяване на сблъскване във въздуха.
 Член 3б
 Координация между военните органи и доставчиците на обслужване на въздушното движение
 Без да се засяга член 6 от Регламент (ЕО) No 2150/2005, държавите членки установяват специални процедури, така че:
 а)
 доставчиците на обслужване на въздушното движение да бъдат уведомявани, ако военен орган забележи, че въздухоплавателно средство, което е или може да бъде гражданско въздухоплавателно средство, се приближава или е навлязло в зона, в която може да се наложи да се извърши прехват;
 б)
 доставчикът на обслужване на въздушното движение, в тясна координация с военния орган, да потвърждава идентификационните данни на въздухоплавателното средство и да му предоставя необходимите навигационните указания, за да се избегне необходимостта от прехват.
 Член 3в
 Координация на полети, които представляват потенциална опасност за гражданското въздухоплаване
 1. Държавите членки гарантират, че полетите, които представляват потенциална опасност за гражданските въздухоплавателни средства над тяхната територия, са координирани, включително в открито море, в случай че компетентният орган е поел отговорност да предоставя обслужване на въздушното движение в съответното въздушно пространство по силата на регионално аеронавигационно споразумение в рамките на ИКАО. Координацията се осъществява достатъчно рано, за да позволи своевременно разпространяване на информация за тези дейности.
 2. Държавите членки въвеждат разпоредби за разпространяване на информация за дейностите, посочени в параграф 1.
 Член 3г
 Аварийна УКВ честота
 1. Без да се засяга параграф 2, държавите членки гарантират, че аварийната УКВ честота (121,500 MHz) се използва само за действителни аварийни цели, посочени в точка ATS.OR.405, буква а) от приложение IV.
 2. По изключение държавите членки могат да разрешат използването на аварийната УКВ честота, упомената в параграф 1, за други цели, различни от посочените в точка ATS.OR.405, буква а) от приложение IV, ако те са ограничени до необходимото за осъществяване на тяхното предназначение и с цел да се намали въздействието върху въздухоплавателно средство в бедствие или аварийно състояние и върху работата на органите за обслужване на въздушното движение.“;
 (5)
 член 6 се изменя, както следва:
 а)
 буква г) се заменя със следното:
 „г)
 за доставчиците на обслужване на въздушното движение — изискванията, определени в приложение IV (Част ATS), и изискванията,